

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 | Nr.8 | 2024. gada 30. maijā |

**5.**

## Par finansiāla atbalsta piešķiršanu biedrībai “Peldēšanas klubs “Ogre””

## Ogres novada pašvaldībā (turpmāk – pašvaldība) 2024. gada 12. aprīlī saņemts biedrības “Peldēšanas klubs “Ogre””, reģ. Nr. 40008218816 , juridiskā adrese Parka iela 1b-4, Ogre, Ogres nov., LV-5001 (turpmāk – biedrība), valdes locekles Gaļinas Širokovas iesniegums (reģistrēts pašvaldībā 12.04.2024. ar Nr. 2-4.1/2001) ar lūgumu piešķirt finansējumu biedrības sportistu izdevumu par peldbaseina izmantošanu citās pašvaldībās apmaksai.

## Biedrība daudzu gadu garumā aktīvi nodarbojas ar peldēt apmācību, izveidotas un darbojas arī sporta grupas, kuru sportisti veiksmīgi piedalās valsts un starptautiska mēroga sacensībās, iegūstot tajās arī godalgotas vietas. Biedrībā tiek īstenota Ogres novada pašvaldībā licencēta interešu izglītības programma “Peldētapmācība”.

Lai nodrošinātu pilnvērtīgu sagatavošanās darbu, biedrības sportistiem nepieciešams nodrošināt nepārtrauktu treniņu procesu peldbaseinā. Ogres novada pašvaldības aģentūras “Ogres komunikācijas” struktūrvienība “Neptūns” (turpmāk – peldbaseins “Neptūns”) jūnijā, jūlijā un augustā apmeklētājiem nav pieejams, jo šajā laikā tiek veikti plānotie remontdarbi, profilakses un citi komunikāciju uzlabošanas darbi. Talantīgākajiem un veiksmīgākajiem biedrības sportistiem ir būtiska treniņprocesa nepārtrauktība, tāpēc svarīgi būtu nodrošināt pašvaldības atbalstu peldbaseina apmeklēšanai vasaras sezonā citās pašvaldībās laikā, kad peldbaseins “Neptūns” ir slēgts.

## Biedrības veiksmīgākie sportisti tika izvirzīti 2023. gada Ogres novada Gada balvas sportā nominācijām par vērā ņemamiem sasniegumiem sportā 2023. gadā. Zemāk norādīti daļa no sportistu sasniegumiem 2023. gadā:

1) [Vārds Uzvārds]

Latvijas kausa 1. posms: 1. vieta distancē 25 m brīvais stils un 25 m uz muguras; Latvijas kausa 2. posms: 1. vieta ar sacensības rekordu distancē 25 m brīvajā stilā;

2) [Vārds Uzvārds]

Latvijas kausa 1. posms: 2. vieta 50m tauriņstilā, 3.vieta 50m brīvajā stilā;

3) [Vārds Uzvārds]

Latvijas U11 čempionāts: 1.vieta 100m uz muguras;

Latvijas kausa 3. posms: 2. vieta 200m brīvajā stilā;

4) [Vārds Uzvārds]

Latvijas kausa 2. posms: 3.vieta 50 m brīvajā stilā, 1.vieta 50m tauriņstilā (sacensību rekords), 3.vieta 50 m uz muguras;

5) [Vārds Uzvārds]

Latvijas kauss 4. posms: 3. vieta 50 m brīvajā stilā, 3. vieta 100 m tauriņstilā, 2. vieta 50 m brasā;

6) [Vārds Uzvārds]

Latvijas kausa 2. posms: 3. vieta 50 m brasā, 2.vieta 50 m brīvajā stilā;

7) [Vārds Uzvārds]

5. Latvijas jauniešu un junioru čempionāts: 1. vieta 100 m tauriņstilā; 1. vieta 50 m tauriņstilā;

8) [Vārds Uzvārds]

5. Latvijas jauniešu un junioru čempionāts: 3. vieta 100 m tauriņstilā, 2. vieta 200 m tauriņstilā;

9) [Vārds Uzvārds]

Latvijas kausa 5. posms: 1. vieta - 100m brass;

10) [Vārds Uzvārds]

Latvijas kausa 4. posms: 1. vieta 200 m kompleksā, 2. vieta 100 m tauriņstilā;

11) [Vārds Uzvārds]

Baltijas valstu čempionāts: 3. vieta 100 m uz muguras;

Latvijas U16 čempionāts: 1. vieta 200 m uz muguras;

12) [Vārds Uzvārds]

Latvijas kausa izcīņa 8. posms, 2. vieta uz muguras

13) [Vārds Uzvārds]

Latvijas čempionāts: 3. vieta 50 m brīvajā stilā;

Baltijas valsts čempionāts: 3. vieta 4x100m brīvajā stilā stafetē

14) [Vārds Uzvārds]

Latvijas jauniešu un junioru čempionāts: 1. vieta stafetē 4x50m brīvajā stilā, 2. vieta 4x50 kompleksajā stafetē;

15) [Vārds Uzvārds]

Latvijas U16 čempionāts: 1. vieta 100 m tauriņstilā, 1. vieta 4x50 m brīva stilā stafetes peldējumā;

16) [Vārds Uzvārds]

Latvijas jauniešu un junioru čempionāts: 1. vieta 100 m uz muguras, 1. vieta 50 m uz muguras;

Latvijas čempionāts: 1. vieta 400 m kompleksais peldējums 4x100m kompleksajā stafetē, 1. vieta 200 m tauriņstils;

17) [Vārds Uzvārds]

Latvijas kausa 4. posms: 2.vieta 100 m tauriņstilā;

Latvijas kausa 4. posms: 3. vieta 100 m tauriņstilā;

Pamatojoties uz Ogres novada pašvaldības 2022. gada 31. marta saistošo noteikumu Nr. 13/2022 “Par pašvaldības atbalstu sporta organizācijām un individuālajiem sportistiem sporta veicināšanai Ogres novadā” 3.1. un 31. punktu nosacījumiem un ņemot vērā Ogres novada pašvaldības sporta attīstības konsultatīvās komisijas ieteikumu (2024. gada 16. maija ziņojums Nr. K.4-2.1/8), pamatojoties uz Pašvaldību likuma 4. panta pirmās daļas 7. punktu un Sporta likuma 7. panta pirmās daļas 3. un 6. punktu,

**balsojot: ar 22 balsīm "Par" (Andris Krauja, Artūrs Mangulis, Atvars Lakstīgala, Dace Māliņa, Dace Veiliņa, Daiga Brante, Dainis Širovs, Dzirkstīte Žindiga, Egils Helmanis, Gints Sīviņš, Igors Miglinieks, Indulis Trapiņš, Jānis Iklāvs, Jānis Kaijaks, Jānis Siliņš, Kaspars Bramanis, Pāvels Kotāns, Raivis Ūzuls, Rūdolfs Kudļa, Santa Ločmele, Toms Āboltiņš, Valentīns Špēlis), "Pret" – nav, "Atturas" – nav, "Nepiedalās" – nav**,

Ogres novada pašvaldības dome **NOLEMJ:**

1. Piešķirt finansējumu 3400 EUR (trīs tūkstoši četri simti *euro*) biedrībai “Peldēšanas klubs “Ogre”” peldbaseina izmantošanai citās pašvaldībās biedrības sportistu ([Vārds Uzvārds], [Vārds Uzvārds], [Vārds Uzvārds], [Vārds Uzvārds], [Vārds Uzvārds], [Vārds Uzvārds], [Vārds Uzvārds], [Vārds Uzvārds], [Vārds Uzvārds], [Vārds Uzvārds], [Vārds Uzvārds], [Vārds Uzvārds], [Vārds Uzvārds], [Vārds Uzvārds], [Vārds Uzvārds], [Vārds Uzvārds], [Vārds Uzvārds]) nepārtraukta treniņu procesa nodrošināšanai laikā 2024. gada jūnijā, jūlijā un augustā, minēto finansējumu paredzēt no Ogres novada pašvaldības budžeta līdzekļiem – sadaļas “Komandas vai individuālo sacensību dalībnieku atbalstam”.
2. Biedrībai “Peldēšanas klubs “Ogre”” iesniegt Ogres novada pašvaldībā atskaiti par piešķirtā līdzfinansējuma izlietojumu – **līdz 2024. gada 30. septembrim**.
3. Uzdot Ogres novada pašvaldības centrālās administrācijas Juridiskajai nodaļai sagatavot līgumu par finansējuma izlietošanu un organizēt tā noslēgšanu līdz 2024. gada 7. jūnijam.
4. Kontroli par lēmuma izpildi uzdot Ogres novada pašvaldības izpilddirektoram.

(Sēdes vadītāja,

domes priekšsēdētāja E. Helmaņa paraksts)